OpenLLM-France/wikimedia huggingface dataset:
# Vernon Subutex 1

Vernon Subutex 1 és una novel·la de Virginie Despentes publicada en francès el gener de 2015 per Éditions Grasset. Aquest és el primer volum d'una trilogia: la segona part es publicà el juny de 2015 i la tercera el 2017.
En aquesta obra, el protagonista principal és Vernon Subutex, un venedor de discos desnonat de casa seva després d'haver hagut de tancar la seva botiga parisenca, que mira de contactar amb algunes amistats mentre busca allotjament.
Vernon Subutex és la vuitena novel·la de Virginie Despentes. Va tenir la idea d’escriure aquesta novel·la «veient la gent que l'envoltava trobar-se en situacions complicades als cinquanta anys». Despentes hi presenta «totes les classes socials» de l'actual societat francesa, que descriu com «trista» i «deprimida».
El nom del personatge principal, Subutex, fa referència al nom comercial de la buprenorfina, una substància que s'utilitza per al tractament de l'addicció als opioides. El primer nom, Vernon, fa referència a un dels pseudònims de l'escriptor Boris Vian: Vernon Sullivan.

## Argument

Vernon Subutex regenta una de les botigues de discos més famoses de París dels anys 1980 però després de la crisi discogràfica de la dècada del 2010 ha de tancar la seva botiga. A partir d'aleshores, viu una temporada amb l'ajuda dels serveis socials, evitant sortir de casa i penjat d'internet.
Un amic seu, Alex Bleach, famós cantant de rock, l'ajuda econòmicament a pagar el lloguer, fins que mor de cop. Abans de morir, el cantant confia a Vernon un enregistrament audiovisual creat sota la influència de les drogues, que fa que Subutex sigui buscat per diversos personatges. Vernon, sense cap font d'ingressos, és desnonat del seu pis. Decideix demanar ajuda a les seves velles amistats, a la majoria de les quals no veu des de fa anys, afirmant que només és a París «de pas» i que ha refet la seva vida al Quebec.
L'acullen diferents personatges que eren, en la seva major part, clients de la botiga: del pare formal d'una família a l'actriu pornogràfica, passant per un home brutal que no pot evitar colpejar la seva dona, cadascun dels personatges l'allotja durant uns dies. Vernon Subutex es troba sense solucions, sense diners, sense mitjans i al carrer, fins que coneix una persona sense llar que l'inicia en la supervivència urbana.
El 2019 es va emetre una sèrie de televisió de nou capítols, produïda per Canal + i dirigida per Cathy Verney. Romain Duris interpreta el paper de Vernon Subutex, l'antiheroi de la novel·la.

## Referències

* ↑ «Vernon Subutex 2». éditions Grasset. Arxivat de l'original el 2018-10-28. [Consulta: 9 juin 2015].
* 1 2 «Dans Vernon Subutex, Virginie Despentes cartographie la société». Les Inrocks, 1 février 2015.
* ↑ Interview de Virginie Despentes pour le tome 2 de Vernon Subutex, émission Interactiv' du 9 juin 2015 de Patrick Cohen sur France Inter.
# Vernonvilliers

Vernonvilliers és un municipi francès situat al departament de l'Aube i a la regió del Gran Est. L'any 2007 tenia 84 habitants.

## Demografia
### Població

El 2007 la població de fet de Vernonvilliers era de 84 persones. Hi havia 28 famílies de les quals 4 eren unipersonals (4 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 28 eren l'habitatge principal de la família i 5 eren segones residències. Tots els 32 habitatges eren cases. Dels 28 habitatges principals, 23 estaven ocupats pels seus propietaris i 5 estaven llogats i ocupats pels llogaters; 2 tenien tres cambres, 4 en tenien quatre i 22 en tenien cinc o més. 22 habitatges disposaven pel capbaix d'una plaça de pàrquing. A 9 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vernonvilliers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 8 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 12 | 25 a 29 | 12 |
| 4 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 61 persones, 47 eren actives i 14 eren inactives. De les 47 persones actives 41 estaven ocupades (26 homes i 15 dones) i 6 estaven aturades (3 homes i 3 dones). De les 14 persones inactives 3 estaven jubilades, 4 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa financera.
L'any 2000 a Vernonvilliers hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vernonvilliers a l'INSEE.
* Évolution et structure de la population Fitxa amb el detall de dades de Vernonvilliers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vernon Zimmerman

Vernon Zimmerman és un escriptor i director de cinema estatunidenc que va debutar com a director amb el curt de 1962 Lemon Hearts protagonitzat per Taylor Mead. Va col·laborar amb Terrence Malick en el guió del seu debut com a director, la road movie, Deadhead Miles. Zimmerman va escriure i dirigir la pel·lícula debut de Claudia Jennings Unholy Rollers. És més conegut per la seva pel·lícula de terror Fade to Black, un estudi psicològic fosc i desesperat d'un aficionat al cinema hardcore incòmode i alienat que s'exigeix una dura venjança dels seus cruels turmentadors. Zimmerman va rebre una nominació al Premi Saturn com a millor director per la pel·lícula, un predecessor de les paròdies modernes més conegudes del gènere de terror. Vernon també va escriure els guions del western de terror Hex (també conegut com Charmed), la pel·lícula d'explotació Bobbie Jo and the Outlaw, la comèdia/drama de lluita lliure feta per a la televisió Mad Bull, la pel·lícula pilot de televisió fallida Shooting Stars i la comedia de fantasia per a adolescents Teen Witch. L'última pel·lícula de Zimmerman és el curt còmic de sis minuts Chuck and Wally on the Road. Més recentment, Vernon ha estat treballant com a analista de guions. També imparteix cursos d'escriptura de pantalla al programa d'extensió i certificat de la UCLA. Zimmerman també va impartir classes d'escriptura de guions i de direcció d'actors de cinema i televisió a l'Escola de Cinema i Televisió de la USC. Vernon Zimmerman viu a Los Angeles i és membre del Sindicat de Guionistes dels Estats Units i del Sindicat de Directors dels Estats Units.

## Filmografia

* To L.A. with Lust (curt) (1961)
* Lemon Hearts (curt) (1962)
* The College (documental) (1964)
* Deadhead Miles (1972) also writer
* Unholy Rollers (1972) també guionista
* Hex (1973) només guionista
* Bobbie Jo and the Outlaw (1976) només guionista
* Mad Bull (Telefilm) (1977) només guionista
* Fade to Black (1980) també guionista
* Shooting Stars (Telefilm) (1983) només guionista
* Teen Witch (1989) només guionista
* Chuck and Wally on the Road (curt) (1995)

## Referències

* ↑ Aaker, Everett. «George Raft: The Films». McFarland, 19-04-2013.
* ↑ ; Smith, Howard J.«Opening the Doors to Hollywood: How to Sell Your Idea, Story, Screenplay, Manuscript». Potter/Ten Speed/Harmony/Rodale, 07-04-2010.
* ↑ «SCRIPT DOCTOR'S BIOGRAPHY AND CREDITS».
* ↑ Dern, B.; Fryer, C.; Crane, R. Bruce Dern: A Memoir. University Press of Kentucky, 2014, pt76. ISBN 978-0-8131-4713-0 [Consulta: 12 agost 2018].
# Henriëtte Geertruida Knip

Henriëtte Geertruida Knip (Tilburg, 19 de juliol de 1783 – Haarlem, 29 de maig de 1842) fou una pintora neerlandesa especialitzada en pintura de bodegons de flors.

## Biografia

Va ser filla del pintor Nicolaas Frederik Knip. Després que el seu pare es va quedar cec, va seguir prenent lliçons del seu germà major, Joseph August Knip, i el 1802 es va traslladar amb ell a París, on va ser alumna del pintor de flors Gerard van Spaendonck. Es va convertir en una pintora d'èxit, passava els estius a Haarlem pintat bodegons de flors, i els hiverns es va dedicar a l'ensenyament de la pintura per a senyores a Amsterdam.
El 1824 va tornar de nou a París, aquesta vegada va prendre lliçons del pintor Jan Frans van Dael. Quan el seu germà va començar a quedar-se cec, ella va ser capaç de mantenir-se a si mateixa i a la seva família. Mai va contreure matrimoni i va morir a Haarlem. El seu treball de vegades es confon amb el realitzat per la seva neboda Henriëtte Ronner-Knip, les obres de la qual generalment contenen animals.

## Referències

* ↑ Lesuis, Jeroen. «Henriëtta Geertruij Knip» (en neerlandès). Brabant Erfgoed, 30-09-2019. [Consulta: 2 abril 2022].
* ↑ «Henriëtte Knip». RKD. [Consulta: 15 abril 2016].
* ↑ «Knip, Henriëtta Geertruij (1783-1842)» (en neerlandès). En 1001 Vrouwen uit de Nederlandse geschiedenis. [Consulta: 16 abril 2016].
# Henry (Nebraska)

Henry és una població dels Estats Units a l'estat de Nebraska. Segons el cens del 2000 tenia 162 habitants.

## Demografia

Segons el cens del 2000, Henry tenia 162 habitants, 56 habitatges, i 42 famílies. La densitat de població era de 208,5 habitants per km².
Dels 56 habitatges en un 35,7% hi vivien nens de menys de 18 anys, en un 57,1% hi vivien parelles casades, en un 12,5% dones solteres, i en un 25% no eren unitats familiars. En el 19,6% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,24.
Per edats la població es repartia de la següent manera: un 28,4% tenia menys de 18 anys, un 9,3% entre 18 i 24, un 25,3% entre 25 i 44, un 23,5% de 45 a 60 i un 13,6% 65 anys o més.
L'edat mediana era de 35 anys. Per cada 100 dones de 18 o més anys hi havia 81,3 homes.
La renda mediana per habitatge era de 36.250 $ i la renda mediana per família de 43.750 $. Els homes tenien una renda mediana de 27.500 $ mentre que les dones 24.375 $. La renda per capita de la població era de 17.348 $. Cap de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Henry». American Fact Finder. Oficina del Cens dels Estats Units, 12-01-2010.
# Heterosita

L'heterosita és un mineral de la classe dels fosfats, que pertany al grup de la trifilita. Va rebre el seu nom l'any 1826 per François Alluaud, del grec έτερος, un altre, probablement en al·lusió al fet que l'espècie va ser el segon mineral nou que contenia ferro i manganès a la mateixa localitat.

## Característiques

L'heterosita és un fosfat de fórmula química (Fe$^{3+}$,Mn$^{3+}$)PO₄. Cristal·litza en el sistema ortoròmbic. La seva duresa a l'escala de Mohs es troba entre 4 i 4,5. Forma una sèrie de solució sòlida amb la purpurita.
Segons la classificació de Nickel-Strunz, l'heterosita pertany a «08.AB - Fosfats, etc. sense anions addicionals, sense H₂O, amb cations de mida mitjana» juntament amb els següents minerals: farringtonita, ferrisicklerita, litiofilita, natrofilita, purpurita, sicklerita, simferita, trifilita, karenwebberita, sarcòpsid, chopinita, beusita, graftonita, xantiosita, lammerita, lammerita-β, mcbirneyita, stranskiïta, pseudolyonsita i lyonsita.

## Formació i jaciments

Va ser descoberta l'any 1825 a Les Hureaux, a Sent Sauvestre (Llemosí). Als Països Catalans se n'ha trobat al Cap de Creus (Empordà) i també a Argelers i Cotlliure (Rosselló).

## Referències

* ↑ «Heterosite» (en anglès). Mindat. [Consulta: 29 setembre 2016].
* ↑ «Heterosite-Purpurite Series» (en anglès). Mindat. [Consulta: 29 setembre 2016].
# Hans Werner Pohl

Hans Werner Pohl (Ratingen, p. dècada del 1950) és un antic pilot d'enduro alemany que va guanyar el Campionat d'Europa de superiors a 500cc 4T de 1981 amb una Honda. Aquella fou la primera edició en què el campionat incloïa aquesta nova categoria, substituta de les anteriors de 750, 1.000 i superiors a 1.000 cc, i Pohl va dominar la temporada amb facilitat. Darrera seu es classificaren els també alemanys Fritz Witzel (Yamaha) i Hans-Joachim Kriner (Honda).

## Referències

* ↑ «Starterliste 30. ADAC Clubsport Enduro Bielefeld» (PDF) (en alemany). racesystem.org, 22-07-2021. [Consulta: 22 maig 2023].
* ↑ «European Enduro Championships 1968 – 1981» (en anglès). speedtracktales.com. [Consulta: 18 maig 2023].
* ↑ Roig, Santi «Enduro. Campeonatos de Europa» (en castellà). El año SOLO MOTO'81. SOLO MOTO [Barcelona], 01-12-1981, p. 117.
# Eleccions legislatives neerlandeses de 2006

Les eleccions legislatives neerlandeses de 2006 se celebraren el 22 de novembre de 2006, per a renovar els 150 membres de la Tweede Kamer. Va vèncer novament el Crida Demòcrata Cristiana del primer ministre Jan Peter Balkenende, qui va recuperar la major part dels vots que havien anat a la Llista Pim Fortuyn, i finalment formarà govern amb el PvdA i la Unió Cristiana.

## Resultats

← Eleccions legislatives neerlandeses, 2006 → :
| Partit | Partit | Líder | Vots | % | Escons |
| | Crida Demòcrata Cristiana (CDA) | Jan Peter Balkenende | 2.608.573 | 26,5 | 41 |
| | Partit del Treball (PvdA) | Wouter Bos | 2.085.077 | 21,2 | 33 |
| | Partit Socialista (SP) | Jan Marijnissen | 1.630.803 | 16,6 | 25 |
| | Partit Popular per la Llibertat i la Democràcia (VVD) | Mark Rutte | 1.443.312 | 14,7 | 22 |
| | Partit per la Llibertat (PVV) | Geert Wilders | 579.490 | 5,9 | 9 |
| | Esquerra Verda (GL) | Femke Halsema | 453.054 | 4,6 | 7 |
| | Unió Cristiana (CU) | André Rouvoet | 390.969 | 4,0 | 6 |
| | Demòcrates 66 (D66) | Alexander Pechtold | 193.232 | 2,0 | 3 |
| | Partit pels Animals (PvdD) | Marianne Thieme | 179.988 | 1,8 | 2 |
| | Partit Polític Reformat (SGP) | Bas van der Vlies | 153.266 | 1,6 | 2 |
| | Altres | | 100.919 | 1,0 | |
| Total | Total | | | 150 | — |

## Enllaços externs

* Consell Electoral Neerlandès Arxivat 2007-12-30 a Wayback Machine.
# Henry and June

Henry and June és una pel·lícula dramàtica estatunidenca, dirigida per Philip Kaufman el 1990. És una adaptació del llibre homònim de l'autora francesa Anaïs Nin.

## Argument

La història se situa al voltant de París el 1931 i explica el triangle amorós format pels Miller i Anaïs Nin (interpretada per Maria de Medeiros). Viu una relació estable amb el seu marit Hugo (interpretat per Richard E. Grant).
Quan Anaïs Nin coneix Henry Miller (interpretat per Fred Ward), veu en ell un home rude de Nova York. És escriptor i treballa en el seu primer llibre. Anaïs Nin veu la parella formada per Henry i June Miller (interpretada per Uma Thurman) com d'un estil de vida alliberat i bohemi que cercava per damunt de tot. Anaïs Nin ficarà llavors la parella en una relació turmentada, tenint una aventura amb Henry Miller, però igualment seduint June.
Finalment, Anaïs Nin ajuda Henry Miller a publicar la seva novel·la Tròpic de Càncer, però accelera alhora la separació dels Miller, mentre torna amb el seu marit Hugo.

## Repartiment

* Fred Ward: Henry Miller
* Uma Thurman: June Miller
* Maria de Medeiros: Anaïs Nin
* Richard E. Grant: Hugo Guiler
* Kevin Spacey: Richard Osborn
* Gary Oldman: Pop
* Féodor Atkine: Paco, Francisco Miralles Arnau
* Brigitte Lahaie: La prostituta
* Pierre Edernac: Amic d'Henri n°2
* Gaëtan Bloom: Amic d'Henri n°3

## Premis i nominacions
### Nominacions

* 1991. Oscar a la millor fotografia per Philippe Rousselot

## Referències

* ↑ Henry and June.
* ↑ amg. Henry and June (en anglès). amg.

## Enllaços externs

* Association 4' Z'Arts Arxivat 2012-09-03 a Wayback Machine. (anglès)
# Heraclides de Tarent

Heraclides de Tarent és el nom dels següents personatges:
* Heraclides de Tarent (arquitecte), conseller del rei Filip V de Macedònia (segle iii aC i segle ii aC)
* Heraclides de Tarent (metge), metge grec deixeble de Mànties (segle iii aC o segle ii aC)
# Heraclit (escriptor)

* Per a altres significats, vegeu «Heràclit (desambiguació)».
Heraclit (en grec antic Ἡράκλειτος, en llatí Heraclitus) fou un escriptor i mitògraf grec autor de l'obra Περὶ Ἀπίστων (Històries increïbles).
Lleó Al·laci, a partir d'un manuscrit de la Biblioteca Vaticana, va publicar a Roma l'any 1641 la seva traducció llatina, juntament amb alguns altres llibres de temàtica similar. L'editor sospitava que el nom "Heraclitus" era un error per "Heracleides", un autor que havia escrit diverses al·legories sobre temes homèrics, potser Heràclides d'Alexandria.

## Referències

* ↑ 7.Heracleitus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 391

## Bibliografia

* Ramon, Daniel. Heraclit el Mitògraf. Περὶ ἀπίστων. Edició crítica, traducció i comentari (en grec i català), 2009.
# Halichoeres orientalis

Halichoeres orientalis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 7,6 cm de longitud total.

## Distribució geogràfica

Es troba al sud del Japó i Taiwan.

## Referències

* ↑ BioLib
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Halichoeres melas

Halichoeres melas és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12,1 cm de longitud total.

## Distribució geogràfica

Es troba al Mar d'Aràbia i a Oman.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Vladímiro-Petrovka

Vladímiro-Petrovka (en rus: Владимиро-Петровка) és un poble del krai de Primórie, a l'Extrem Orient de Rússia, que en el cens del 2010 tenia 1.179 habitants.

## Referències

* ↑ «Село Владимиро-Петровка Ханкайский район Приморский край». Arxivat de l'original el 2014-02-01. [Consulta: 23 gener 2014].
# Erich Liebermann-Roßwiese

Erich Liebermann-Roßwiese (nascut el 25 d'agost de 1886 a Roßwiese, districte de Landsberg, Warthe - 1942 al gueto de Riga) va ser un pianista, compositor i llibretista alemany.

## La vida

Va prendre classes de piano durant els seus anys de batxillerat (primer a Landsberg, més tard al "Königstädtisches Gymnasium" de Berlín). Va estudiar del 1907 al 1909 al Conservatori Stern i a la Universitat de Berlín, i més tard a la Universitat de Munic. A partir de 1914 va treballar a Leipzig com a pianista, professor de piano, compositor i llibretista.
Erich Liebermann-Roßwiese pertanyia a l'Associació d'Artistes i Professors de Música Alemanys del Reich i des de 1921 era l'editor responsable dels programes dels Concerts Filharmònics de Leipzig. El 1928 esdevingué empleat de "Mitteldeutsche Rundfunk AG" (MIRAG, precursor de MDR), inicialment com a cap del departament de discos, succeint a Wilhelm Rettich, i a partir de 1930 com a cap del departament de concerts. Del 1932 al 1933 va ser professor de música radiofònica a l'institut de radiodifusió iniciat per MIRAG.
Liebermann-Roßwiese va ser batejat com a protestant, però encara es considerava jueu després de 1933. Després d'intents infructuosos d'obtenir una posició a Turquia, es va presentar a la ràdio holandesa el 1938, també sense èxit. Darrerament va viure en una "casa jueva" a Leipzig. El 21 de gener de 1942 va ser deportat al gueto de Riga i allí assassinat el mateix any.
Erich Liebermann-Roßwiese, besnet de l'empresari tèxtil Josef Liebermann, estava relacionat amb altres artistes i músics coneguts: el compositor suís Rolf Liebermann era el seu nebot. El pintor Max Liebermann era cosí germà del pare d'Erich Liebermann-Roßwiese.

## Vegeu també

* Llista de compositors perseguits pel règim nazi o els seus aliats-(alemany)

## Enllaços externs

* Erich Liebermann-Roßwiese al lèxic dels músics perseguits durant l'època nazi (LexM)-(alemany)